Harrow

Harrow er en stor forstad i distriktet bydelen Harrow i nordvestlige London. Det er lokalisert 16,9 km nordvest for Charing Cross. Det mer eksklusive området Harrow-on-the-Hill er et bevaringsområde med en høy andel bevaringsverdige hus, både private som offentlige, en rekke preget av georgiansk arkitektur, og noen få bygninger fra 1600-tallet. I henhold til folketellingen i 2011 har Harrow (inkludert valgkretsene Greenhill, Headstone South, West Harrow, Headstone North, Roxeth, Marlborough og Harrow-on-the-Hill) en befolkning på 80 213 innbyggere. «2011 Census Ward Population Estimates», London.gov.uk. Arkivert fra originalen den 22. februar 2014. Harrow var tidligere en kommunal borough i Middlesex før det ble inkludert i Stor-London i 1965. 

Området er særlig kjent for Harrow School, hvor en rekke kjente personer har vært elever, blant annet Winston Churchill og Jawaharlal Nehru. Universitetet i Westminster har en stor campus i Harrow. 

 Etymologi 
Stedsnavnet Harrow er avledet fra angelsaksiske begrepet hearg i betydningen (førkristent) «tempel». Dette tempelet lå antagelig på en høyde i Harrow der hvor den kirken St. Mary's Church står i dag. Room, Adrian (1988): Dictionary of Place-Names in the British Isles, Bloomsbury, ISBN 0-7475-0170-X Forskeren Keith Briggs har studert stedsnavnet i detalj og publisert forskningen. Briggs, Keith (2010): «Harrow», Journal of the English Place-name Society, 42, s. 43–64 Det angelsaksiske hearg er avledet fra urgermanske *harugaz i betydningen «steinhaug/alter», «hearg», Wiktionary  og er beslektet med det norrøne horg (hǫrgr), som også har betydningen «steinsetting», «haug» eller «røys», Steinsland, Gro (2005): Norrøn religion : Myter, riter, samfunn, s. 284 men i overført betydning offersted eller alter. Lind, Idar (2007): Norrøn mytologi frå A til Å, s. 107

Transport
Jernbane- og undergrunnsstasjoner i området er:

Harrow-on-the-Hill stasjon (Metropolitan-linjen, Chiltern Railways)
North Harrow undergrunnsstasjon (Metropolitan-linjen)
South Harrow undergrunnsstasjon (Piccadilly-linjen)
West Harrow undergrunnstasjon (Metropolitan-linjen)

Veiene A40, M25 og M40 er lett tilgjengelige fra Harrow. 

 Vennskapsbyer 
Harrow har følgende vennskapsby:
  Douai, nord i Frankrike «British towns twinned with French towns», Archant Community Media Ltd. Arkivert fra originalen den 5. juli 2013 ved Wayback Machine

 Referanser 

 Eksterne lenker 
Harrow Council

Kategori:Steder i Harrow